ET Euroopa Liidu Teataja C 129/3

Liikmesriikide edastatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 1857/2006, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmisega tegelevatele väikestele ja keskmise suurusega ettevõtetele ning millega muudetakse määrust (EÜ) nr 70/2001

(2008/C 129/03)

Abi number: XA 57/08

Liikmesriik: Sloveenia Vabariik

Piirkond: Območje občine Postojna

Abikava nimetus või üksikabi saava ettevõtja nimi: Državna pomoč za pospeševanje razvoja kmetijstva in gozdarstva v občini Postojna v obdobju 2007–2013

Õiguslik alus: Pravilnik o dodeljevanju državnih pomoči za pospeševanje razvoja kmetijstva in gozdarstva v občini Postojna v obdobju 2007–2013 (II. Poglavje)

Abikavaga ette nähtud aastased kulud või ettevõtjale antava üksikabi üldsumma:

2007: 73 541 EUR

2008: 75 085 EUR

2009: 76 662 EUR

2010: 78 272 EUR

2011: 79 916 EUR

2012: 81 594 EUR

2013: 83 307 EUR

Abi suurim osatähtsus:

1. Investeeringud põllumajandusettevõtetesse esmatootmiseks:

— kuni 50 % abikõlblikest kuludest vähem soodsates piirkondades või kuni 40 % abikõlblikest kuludest muudes piirkondades.

Abi eesmärk on investeerimine põllumajandusettevõtete funktsiooni taastamisse, põllumajandustootmiseks vajaliku varustuse ostmisse ja karjamaade taastamisse.

2. Traditsiooniliste maastike ja ehitiste säilitamine:

— kuni 100 % tegelikest kuludest tootmisega mitteseotud objektide puhul;

— kuni 60 % tegelikest kuludest või vähem soodsates piirkondades kuni 75 % tegelikest kuludest tootmisega seotud objektide puhul, tingimusel et investeeringuga ei kaasne põllumajandusettevõtte tootmismahu suurenemist;

— täiendavat abi võib anda kuni 100 % ulatuses, et katta lisakulud, mis tekivad ehitise kultuuriväärtuse säilitamiseks vajalike traditsiooniliste materjalide kasutamisest.

3. Taluhoonete ümberpaigutamine üldistes huvides:

— kuni 100 % tegelikest kuludest, kui ümberpaigutamine tähendab lihtsalt olemasolevate rajatiste demonteerimist, teisaldamist ja taaspüstitamist;

— kui ümberpaigutamise tulemusel saab põllumajandusettevõtja kasu kaasaegsematest tingimustest, peab ta katma kulud vähemalt 60 % ulatuses või 50 % ulatuses vähem soodsates piirkondades. Kui abisaaja on noor põllumajandustootja, peab tema osa olema vastavalt vähemalt 55 % või 45 %;

— kui ümberpaigutamine toob kaasa tootmismahu suurenemise, peab abisaaja osa asjaomaste rajatiste ümberpaigutamisest tulenevast väärtuse tõusust olema vähemalt 60 % või vähem soodsates piirkondades vähemalt 50 %. Kui abisaaja on noor põllumajandustootja, peab tema osa olema vastavalt vähemalt 55 % või 45 %.

4. Ümberkruntimiseks antav abi:

— kuni 100 % õigus- ja haldusmenetluse tegelikest kuludest.

5. Kvaliteetsete põllumajandustoodete tootmist soodustav abi:

— kuni 100 % tegelikest kuludest; abi antakse subsideeritud teenustena ja see ei tohi hõlmata rahalisi otsemakseid tootjatele.

6. Tehnilise abi andmine:

— kuni 70 % kuludest, mis on seotud põllumajandustootjate hariduse ja koolitusega, kolmandate isikute osutatud konsultatsiooniteenustega, mis ei ole seotud ettevõtte tavaliste tegevuskuludega, foorumite, konkursside, näituste ja laatade korraldamisega, trükiste, kataloogide ja veebilehtede väljaandmisega ning teadustulemuste levitamisega. Abi antakse subsideeritud teenustena ja see ei tohi hõlmata rahalisi otsemakseid tootjatele

Rakendamise kuupäev: Juuli 2007

Abikava või üksikabi kestus: Kuni 31.12.2013

Abi eesmärk: VKEde toetamine

Viide määruse (EÜ) nr 1857/2006 artiklitele ja abikõlblikud kulud: Postojna vallas programmiperioodil 2007 2013 põllumajanduse ja maaelu säilitamiseks ja edendamiseks riigiabi andmise eeskirjade eelnõu 2. peatükk hõlmab meetmeid, mida käsitatakse riigiabina vastavalt komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3)) järgmistele artiklitele:

artikkel 4: Investeeringud talumajapidamistesse;

artikkel 5: Traditsiooniliste maastike ja ehitiste säilitamine;

artikkel 6: Taluhoonete ümberpaigutamine üldistes huvides;

artikkel 13: Ümberkruntimiseks antav abi;

artikkel 14: Kvaliteetsete põllumajandustoodete tootmise edendamiseks antav abi;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Postojna Ljubljanska cesta 4 SLO-6230 Postojna

Veebileht: http://www.uradni-list.si/1/ulonline.jsp?urlid=200760&dhid=91087

Muu teave: Valla eeskirjad vastavad määruse (EÜ) nr 1857/2006 nõuetele haldusüksuse võetavate meetmete ja rakendatavate üldsätete osas (abi andmise kord, abi kumuleerumine, läbipaistvus ja abi järelevalve)

Jernej VERBIČ

Vallavanem

Abi number: XA 60/08

Liikmesriik: Sloveenia Vabariik

Piirkond: Območje občine Lukovica

Abikava nimetus või üksikabi saava ettevõtja nimi: Državne pomoči za razvoj in ohranjanje kmetijstva in podeželja v občini Lukovica za obdobje 2007–2013

Õiguslik alus: Pravilnik o dodeljevanju državnih pomoči za ohranjanje in razvoj kmetijstva in podeželja v občini Lukovica

Abikavaga ettenähtud aastased kulud või ettevõtjale antava üksikabi üldsumma:

2007: 50 057 EUR

2008: 50 809 EUR

2009: 45 000 EUR

2010: 45 000 EUR

2011: 45 000 EUR

2012: 45 000 EUR

2013: 45 000 EUR

Abi suurim osatähtsus:

1. Investeeringud põllumajandusettevõtetesse esmatootmiseks:

— kuni 50 % abikõlblikest kuludest vähem soodsates piirkondades;

— kuni 40 % abikõlblikest kuludest muudes piirkondades.

Abi eesmärk on investeerimine põllumajandusettevõtete funktsiooni taastamisse ja põllumajandustootmises kasutatavate seadmete ostmisesse, püsikultuuridesse, põllumaa kvaliteedi parandamisse ja karjamaa hooldamisse.

2. Traditsiooniliste maastike ja ehitiste säilitamine:

— kuni 100 % tegelikest kuludest tootmisega mitteseotud objektidesse tehtavate investeeringute puhul;

— kuni 60 % tegelikest kuludest või 75 % vähem soodsates piirkondades põllumajandusettevõtte territooriumil asuvate tootmisvahenditega seotud investeerimiskuludest tingimusel, et investeeringuga ei kaasne põllumajandusettevõtte tootmismahu suurenemine;

— täiendavat abi võib anda kuni 100 % ulatuses, et katta lisakulud, mis tekivad ehitise kultuuriväärtuse säilitamiseks vajalike traditsiooniliste materjalide kasutamisest.

3. Põllumajanduslike tootmishoonete ümberpaigutamine üldistes huvides:

— kuni 100 % tegelikest kuludest, kui ümberpaigutamine tähendab lihtsalt olemasolevate rajatiste demonteerimist, teisaldamist ja taaspüstitamist;

— kui põllumajandustootja saab ümberpaigutamisest kasu nüüdisaegsema rajatise kujul, peab tema osa asjaomaste rajatiste ümberpaigutamisest tulenevast väärtuse tõusust olema vähemalt 60 % või vähem soodsates piirkondades vähemalt 50 %. Kui abisaaja on noor põllumajandustootja, peab tema osa olema vastavalt vähemalt 55 % või 45 %;

— kui ümberpaigutamine toob kaasa tootmismahu suurenemise, peab abisaaja osa kõnealuse suurenemisega seotud kulutustest olema vähemalt 60 % või vähem soodsates piirkondades vähemalt 50 %; Kui abisaaja on noor põllumajandustootja, peab tema osa olema vastavalt vähemalt 55 % või 45 %.

4. Kindlustustoetus:

— omavalitsuse antava toetusega täiendatakse riigieelarvest kaasrahastatavate kindlustusmaksete summat nii, et toetus kokku moodustab kuni 50 % abikõlblikest kuludest, mis on seotud kindlustusmaksetega loomade kindlustamiseks haigustest tingitud kahjude vastu.

5. Ümberkruntimiseks antav abi:

— kuni 100 % abikõlblikest õigus- ja halduskuludest.

6. Kvaliteetsete põllumajandustoodete tootmise edendamiseks antav abi:

— kuni 100 % tegelikest kuludest; abi antakse subsideeritud teenustena ja see ei tohi hõlmata rahalisi otsemakseid tootjatele.

7. Tehnilise abi andmine:

— kuni 100 % kuludest, mis on seotud põllumajandustootjate hariduse ja koolitusega, kolmandate isikute pakutavate nõustamisteenustega, foorumite, võistluste, näituste ja messide korraldamisega, teabe avaldamisega trükistes ja veebilehtedel ning asendusteenuste kuludest. Abi antakse subsideeritud teenustena ja see ei tohi hõlmata rahalisi otsemakseid tootjatele

Rakendamise kuupäev: Jaanuar 2008

Abikava või üksikabi kestus: Kuni 31.12.2013

Abi eesmärk: VKEde toetamine

Viited määruse (EÜ) nr 1857/2006 artiklitele ja abikõlblikud kulud: Lukovica vallas põllumajanduse ja maapiirkondade säilitamiseks ja arenguks antavat riigiabi käsitlevate eeskirjade eelnõu II peatükk hõlmab meetmeid, mida käsitatakse riigiabina vastavalt komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ja millega muudetakse määrust (EÜ) nr 70/2001 (ELT L 358, 16.12.2006, lk 3)) järgmistele artiklitele:

artikkel 4: Investeeringud põllumajandusettevõtetesse;

artikkel 5: Traditsiooniliste maastike ja ehitiste säilitamine;

artikkel 6: Põllumajanduslike tootmishoonete ümberpaigutamine üldistes huvides;

artikkel 12: Kindlustustoetus;

artikkel 13: Ümberkruntimiseks antav abi;

artikkel 14: Kvaliteetsete põllumajandustoodete tootmise edendamiseks antav abi;

artikkel 15: Tehnilise abi andmine põllumajandussektoris

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Občina Lukovica Stari trg 1 SLO-1225 Lukovica

Veebileht: http://www.lukovica.si/vestnik/UradniVestnik2007-13.pdf

Muu teave: Põllumajanduskultuuride ja saagi kindlustamiseks ettenähtud kindlustustoetuse meede hõlmab järgmisi loodusõnnetusega võrreldavaid ebasoodsaid ilmastikutingimusi: kevadkülm, rahe, pikne, pikselöögist põhjustatud tulekahju, tormid ja üleujutused.

Valla eeskirjad vastavad määruse (EÜ) nr 1857/2006 nõuetele haldusüksuse võetavate meetmete ja rakendatavate üldsätete osas (abi andmise kord, abi kumuleerumine, läbipaistvus ja abi järelevalve)

Matej KOTNIK

Lukovica vallavanem

Abi number: XA 75/08

Liikmesriik: Belgia

Piirkond: Région wallonne

Abikava nimetus: Aides à la consultance pour la réalisation et le suivi des plans d'investissements et de développement

Õiguslik alus: Arrêté du Gouvernement wallon du 24 mai 2007 concernant les aides à l'agriculture

Abikavaga ettenähtud aastased kulud: 1 222 000 EUR Valloonia maaelu arengukava rakendamiseks aastatel 2007–2013.

Abi, mis ei hõlma otsetoetusi põllumajandustootjatele, antakse subsideeritud teenustena, mida osutavad heakskiidetud konsultandid, kes vastavad Valloonia valitsuse 24. mai 2007. aasta määruse (põllumajandustoetuse kohta) VI lisas sätestatud tingimustele.

Abi ei anta enne, kui ettevõtja ja konsultandi allkirjastatud kava ning näidisleping ja järelevalvearuanded on esitatud Valloonia valitsusele.

Kavade väljatöötamisel antakse abi kahe osamaksena (50 % esitamisel ja ülejäänud summa pärast kava heakskiitmist) ning järelevalve jaoks antakse abi kolme 33 % osamaksena, s.t kui on esitatud aasta-aruanded ja lõplik rakendusaruanne

Abi osatähtsus: Konsultantidele antakse finantsabi kuni 80 % abikõlblikust maksimumsummast.

Kava abikõlblikud maksimumsummad on järgmised:

arengukava puhul: 1 200 EUR kava väljatöötamiseks ja 1 200 EUR järelevalveks;

investeerimiskava puhul 800 EUR kava väljatöötamiseks ja 900 EUR järelevalveks

Abikava rakendamise kuupäev: Kõnealune abikava kehtib alates 24. maist 2007, kuid esimesed maksed tehakse alles siis, kui komisjoni talitused on kava heaks kiitnud kooskõlas määruse (EÜ) nr 1857/2006 artikliga 18

Abikava või üksikabi kestus: Abikava kohaldatakse piirkondliku arengukava kogu kehtivusaja jooksul aastatel 2007–2013

Abi eesmärk: Vastavalt Valloonia maaelu arengukavaga aastateks 2007–2013 ette nähtud meetmetele, mis käsitlevad noorte põllumajandustootjate tegevuse alustamist (112), põllumajandusettevõtete ajakohastamist (121) ja mittepõllumajanduslikke mitmekesistamise projekte (311), peavad põllumajandustootjad kõnealuse abi saamiseks esitama kava. Meetme 112 puhul on see arengukava, mis peab kestma kuus aastat, ning meetmete 121 ja 311 puhul on see kolme aasta pikkune investeerimiskava.

Kõnesolevad kavad peavad sisaldama konkreetset teavet põllumajandusettevõtte olukorra kohta (tugevad ja nõrgad küljed) ning majanduslike, tehniliste ja keskkonnaalaste eesmärkide ja nende võimaliku saavutamise kohta.

Kõnesoleva abi raames on põllumajandustootjatel võimalik kasutada heakskiidetud konsultandi teenuseid, et rakendada oma kavu ja kontrollida nende täitmist vaatlusalusel perioodil.

Kõnealune abi ei ole pidev ega korrapärane ja kuulub seega määruse (EÜ) nr 1857/2006 artikli 15 lõike 2 punkti c reguleerimisalasse

Asjaomane sektor/asjaomased sektorid: Kõik põllumajandustootjad, kes võivad saada abi tegevuse alustamiseks ja põllumajandusettevõtte ajakohastamiseks vastavalt Valloonia valitsuse 24. mai 2007. aasta määrusele

Abi andva ametiasutuse nimi ja aadress:

Direction générale de l'agriculture M. Victor Thomas — Directeur général Chaussée de Louvain, 14 B-5000 Namur

Veebileht: Tekst on kättesaadav järgmisel veebilehel:

http://agriculture.wallonie.be/apps/spip_wolwin/article.php3?id_article=230

Muu teave: Puudub

Victor THOMAS

Peadirektor

Abi number: XA 76/08

Liikmesriik: Ühendkuningriik

Piirkond: Scotland

Abikava nimetus või üksikabi saava ettevõtja nimi: Quality Meat Scotland — Meat Industry Development Scheme

Õiguslik alus: Alates 1. aprillist 2008 muutub Quality Meat Scotland (QMS) Šoti valitsuse struktuuriväliseks avalik-õiguslikuks asutuseks (st riigiasutuseks). Asutus on täielikult aruandekohustuslik Šoti ministrite ees ning tema eesmärgid ja funktsioonid on sätestatud õigusaktiga „Quality Meat Scotland Order 2007”, mille aluseks on seadus „Natural Environment and Rural Communities Act 2006”

Abikavaga ettenähtud aastased kulud või ettevõtjale antava üksikabi üldsumma: Abikava toimimise korral on oodatavad kulud igal aastal kuni 4 miljonit GBP.

1. aprill 2008 – 31. märts 2009: 4 miljonit GBP

1. aprill 2009 – 31. märts 2010: 4 miljonit GBP

1. aprill 2010 – 31. märts 2011: 4 miljonit GBP

1. aprill 2011 – 31. märts 2012: 4 miljonit GBP

1. aprill 2012 – 31. märts 2013: 4 miljonit GBP

1. aprill 2013 – 31. märts 2014: 4 miljonit GBP

Abi suurim osatähtsus: Investeeringud põllumajandusettevõtetesse: 50 % Šotimaa vähem soodsates piirkondades asuvatele ettevõtetele ja kuni 40 % teistes piirkondades asuvatele ettevõtetele.

Tootjarühmadele antav abi: esimese viie aasta jooksul pärast tootjarühma asutamist võib abi maksimumsumma ulatuda kokku kuni 400 000 EUR.

Kvaliteetsete põllumajandustoodete tootmise edendamiseks antav abi: 100 % kuni maksimumsummani 3 000 EUR ettevõtte kohta.

Tehnilise abi andmine põllumajandussektoris: 100 %

Rakendamise kuupäev:

Abikava või üksikabi kestus:

Abi eesmärk: Abikava eesmärk on soodustada, turustada ja edendada ning kaasa aidata lihasektori arengule selleks nõu, tehnilist abi ja tõest teavet pakkudes, ning kvaliteetse liha ja lihatoodete tootmine. Abikava on ette nähtud väikestele ja keskmise suurusega ettevõtjatele, kelle tegevusalaks on liha esmatootmine. Soodustatakse nimetatud ettevõtjate ühinemist tootjarühmadesse ja neile antakse abi põllumajandusettevõtete moderniseerimisse investeerimisel. Kavandatud meetmed parandavad nendes osalevate esmatootjate tõhusust, jätkusuutlikkust ja oskusi ning annavad neile teavet teadmiste edasiandmise, heade tavade ja suuniste kohta veise-, lamba- ja seakasvatussektoris. Abikava kohaldatakse üksnes Šotimaal. Kavandatavatel meetmetel ei ole otsest oodatavat keskkonnamõju. Abikava ei hõlma tarbijatele ja ostjatele suunatud tootereklaami ega müügiedendust.

Abikaval on neli järgmist olulist valdkonda:

Vastavalt määruse (EÜ) nr 1857/2006 artiklile 4 on abikõlblikud investeeringud, mis tehakse järgmistel eesmärkidel:

tootmiskulude vähendamine;

tootmise täiustamine ja ümberpaigutamine;

kvaliteedi parandamine;

looduskeskkonna säilitamine ja parandamine või hügieenitingimuste või loomade heaolu parandamine.

Eesmärgiks on kooskõlas määruse (EÜ) nr 1857/2006 artikliga 9 anda abi soodustamaks väikeste ja keskmise suurusega ettevõtjate ühinemist tootjarühmadesse eesmärgiga tihendada pakkumist ja kohandada tootmist kiiresti muutuvate turunõuetega kvaliteettoodete tootmiseks ning võtta põllumajandusettevõtetes kasutusele kohapealsed kvaliteeditagamissüsteemid.

QMS võtab endale kooskõlas määruse (EÜ) nr 1857/2006 artikliga 14 ülesandeks edendada kvaliteetsete lihatoodete tootmist, mis annaks põllumajandustootmisele lisaväärtust ja aitaks kogu sektoril tervikuna tarbijate nõudlusega kohaneda ning kvaliteeti tähtsaks pidada.

QMS korraldab kooskõlas määruse (EÜ) nr 1857/2006 artikliga 15 asjakohaseid ametikoolitusi Šotimaa lihasektori väikestele ja keskmise suurusega tootjatele, nende rühmadele või selliseid tootjaid esindavatele organisatsioonidele. Samuti valmistab QMS ette ja levitab (sh Interneti kaudu) materjale loomapidajatele mõeldud tehnilise teabe ja nõuannetega ning pakub Šotimaa lihasektorile haldus- ja nõuandeteenuseid. Abikavaga seotud dokumentidele ja materjalidele lisatakse QMS-i logo. Kuid asutuse logo kasutamine on teisejärguline sõnum ning sellega ei kaasne viiteid päritolule. Nimetatud abikava raames tehnilise abi andmisel ei kasutata kvaliteedimärgiseid.

Kõik meetmed võetakse kooskõlas määruses (EÜ) nr 1857/2006 osutatud abikõlblikkuse tingimustega, mis käsitlevad riigiabi andmist põllumajandustoodete tootmisega tegelevatele väikestele ja keskmise suurusega ettevõtjatele.

Juhul, kui QMS soovib anda abi Šotimaa lihatöötlejatele liha ja lihatoodete töötlemiseks ja turustamiseks, tehakse makseid vastavalt määrusele (EÜ) nr 1998/2006 tööstusele antava vähese tähtsusega abi kohta

Asjaomane sektor/asjaomased sektorid: Abikava on ette nähtud väikestele ja keskmise suurusega ettevõtjatele, kelle tegevusalaks on veiste, lammaste ja sigade esmatootmine. Kuid kooskõlas määruse (EÜ) nr 1857/2006 artikli 4 lõikega 7 on põllumajandusettevõtetesse investeeringute tegemiseks abi andmine avatud kõigile põllumajandussektoritele

Abi andva ametiasutuse nimi ja aadress:

Quality Meat Scotland Rural Centre — West Main Ingliston Newbridge Midlothian Scotland EH28 8NZ United Kingdom

Veebileht: http://www.qmscotland.co.uk/analysis/analysis-article.php?id=341

Kontaktisik: Sylvia Shepherd

Tel. (44-134) 72 40 40

E-mail: shepherd@qmscotland.co.uk

Ühendkuningriigi pädeva asutuse Department for Environment, Food and Rural Affairs nimel alla kirjutanud ja kuupäeva märkinud

Duncan Kerr

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

SW1P 3JR London

United Kingdom

Abi number: XA 81/08

Liikmesriik: Itaalia

Asutus: ISMEA, Istituto di servizi per il mercato agricolo ed agroalimentare

Abikava nimetus või üksikabi saava ettevõtja nimi: Agevolazioni per il subentro in agricoltura, parte assistenza tecnica

Õiguslik alus: Delibera del consiglio di amministrazione per l'adeguamento degli interventi di cui al decreto legislativo 21 aprile 2000, n. 185, Titolo I, Capo III ai regolamenti (CE) n. 70/2001 e (CE) n. 1857/2006

Abikavaga ettenähtud aastased kulud või ettevõtjale antava üksikabi üldsumma: Kavaga ettenähtud aastased kulud on ligikaudu 20 miljonit EUR

Abi suurim osatähtsus: Abi koosneb tagastamatutest toetustest, mis võivad katta kuni 100 % abikõlblikest kuludest

Rakendamise kuupäev: Abikava jõustub 18. veebruaril 2008 või järgmisel päeval pärast kuupäeva, mil komisjon on saatnud käesoleva kokkuvõtte ametliku kättesaamisteatise koos identifitseerimisnumbriga, olenevalt sellest, kumb on varem

Abikava või üksikabi kestus: Kuus aastat

Abi eesmärk: Soodustada uusi ettevõtjaid ja põlvkondade vahetumist põllumajandusettevõtetes — tehniline abi. Kõnealuse abikava suhtes erandi kohaldamiseks on kasutatud määruse (EÜ) nr 1857/2006 artikli 15 sätteid

Abikõlblikud kulud:

— juhendamine ja koolitus;

— põllumajandusettevõtte juhtimis- ja asendusteenuste osutamine;

— konkursside, messide ja näituste korraldamine ja nendel osalemine.

Abi antakse subsideeritud teenustena ja see ei tohi hõlmata rahalisi otsemakseid tootjatele. Kõigil asjaomase piirkonna abikõlblikel tootjatel on võimalus abi saada objektiivselt kindlaksmääratud tingimustel. Kui tehnilist abi annavad tootjarühmad või muud organisatsioonid, ei tohi teenuse saamise tingimuseks olla selliste rühmade või ühingute liikmelisus. Muude kui rühma liikmete osalemine asjaomase ühingu või organisatsiooni halduskuludes peab üheselt piirduma teenuse osutamisest tulenevate kuludega.

Põllumajandustoodete töötlemise ja turustamise puhul on abikõlblikud üksnes juhendamise ja koolituse kulud vastavalt määrusele (EÜ) nr 1998/2006 kuni 200 000 EUR ulatuses abisaaja kohta kolme aasta jooksul

Asjaomane sektor/asjaomased sektorid: Põllumajandus: esmane tootmine

Abi andva ametiasutuse nimi ja aadress:

ISMEA Sede legale: Via C. Celso, 6 I-00161 Roma

Sede amministrativa: via Nomentana, 183 I-00161 Roma

Veebileht: www.ismea.it

Haldusnõukogu otsusega saab tutvuda ISMEA veebilehel

Muu teave: Käesolev abikava hõlmab Euroopa Komisjoni poolt 13. veebruaril 2003 heakskiidetud riigiabi N 336/01 ajakohastamist ühenduse kehtivate sätetega (määrused (EÜ) nr 1857/2006 ja (EÜ) nr 70/2001), milles käsitletakse põllumajandustoodete töötlemist ja turustamist. Kohandamises käsitletakse eelkõige kolme järgmist meedet: abi investeeringuteks põllumajandustoodete töötlemise ja turustamisega tegelevatesse põllumajandusettevõtetesse, tehniliseks toetuseks ja noorte põllumajandustootjate stardiabi jaoks.

Komisjonile on esitatud järgmised dokumendid:

esmatootmiseks ettenähtud investeeringuabi kokkuvõte määruses (EÜ) nr 1857/2006 määratletud tähenduses;

põllumajandustoodete tootmiseks ja töötlemiseks ettenähtud investeeringuabi kokkuvõte määruses (EÜ) nr 70/2001 määratletud tähenduses;

tehniliseks abiks ettenähtud investeeringuabi kokkuvõte määruses (EÜ) nr 1857/2006 määratletud tähenduses;

noorte põllumajandustootjate stardiabi kokkuvõte määruses (EÜ) nr 1857/2006 määratletud tähenduses.

Abikava hõlmab ka toetuste andmist põllumajandustoodete töötlemiseks ja turustamiseks ettenähtud tehnilise abi jaoks vastavalt määrusele (EÜ) nr 1998/2006 (vähese tähtsusega abi) ning investeerimisabi maaturismi toetuseks vastavalt samale määrusele

Salvatore PETROLI

Peadirektor